મારી આંગળી પકડીને પા-પા પગલી ભરતી મારી ઢીંગલીના હાથમાં ક્યારે એકટીવાનું સ્ટીયરીંગ આવી ગયું એની જાણે ખબર જ ના પડી… કાલીઘેલી ભાષા બોલતી મારી લાડકડી હવે જરૂર પડતા મને મીઠો ઠપકો આપતી થઈ ગઈ… ઢીંગલા ઢીંગલી સાથે રમ્યા કરતી મારી વહાલુડી ને ક્યારે અરીસા સાથે મિત્રતા થઈ ગઈ એની જાણ જ ના રહી. . પીના ફ્રોક પહેરતી મારી દીકરીને પાનેતર પહેરવાનો સમય થઈ ગયો… હજીયે એવું લાગે છે જાણે હમણાની જ તો વાત છે હજુ હમણાંજ તો તું આવી છે મારી જિંદગીમાં… તારી સાથે જીવતા જીવતા આ ૨૩ વર્ષ જાણે પલક ઝબકતા નીકળી ગયા હોય એવું લાગે છે.